Васил Прасков е български поет, писател и активист, един от основателите на радикалните проекти "Рамбо 13" и Нова социална поезия.

Биография 
Васил Прасков е роден на 2 август 1975 година в София. Завършва философия в Софийския университет "Св. Климент Охридски". Първата му публикация е в коледния брой на Литературен вестник за 1993 година. Впоследствие публикува и в изданията "Литературен форум", "Витамин Б", "Мирна", "Ах, Мария". Първата му стихосбирка "Малките" печели награда на министерството на културата на литературния конкурс в Равда през 1995 година. Втората му стихосбирка "География на времето" е издадена като награда от конкурс на Литературен вестник. Бил е председател на литературно-философски кръг "Идиот".

В края на 90-те години на XX век е гост-редактор във в. "Литературен форум", отговарящ за месечното приложение за ъндърграунд и субкултура "Мухозоли", както и водещ на рубриката "Идиот" в същото издание. От 1999 г. до 2016 г. е част от кръга "Рамбо 13".

През 2016 година напуска "Рамбо 13", ставайки съавтор на "Манифест на новата социална поезия", както и един от инициаторите на създаването на групата "Нова социална поезия". През лятото на 2017 година Прасков и част от редакторите на групата се отделят като Нова асоциална поезия.

Произведения

Поезия 
 "Малките". София: "Аудитория", 1994
 "География на времето". София: "Литературен вестник", 1996
 "Слабини". София: "Пергамент", 2015
 Езикът, на който умирам. София: "Библиотека България", 2019

Проза 
 "Arest.com". София: "Пергамент", 2014

Източници

Външни препратки 
 От и за Васил Прасков в Своден каталог НАБИС – национален каталог на академичните библиотеки в България
 Васил Прасков – поезия, проза, кинокритика в LiterNet
 Интервю на Васил Прасков в Е-същност 

Български поети
Български писатели
Български кинокритици
Възпитаници на Софийския университет
Родени в София